### Beslutning

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 22. januar 2020 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 15. januar 2020.

Socialistisk Folkepartis byrådsgruppe kunne ikke tiltræde indstillingen.

### Resumé

Forenede Care har siden 2014 drevet Bøgeskovhus i [adresse] med 122 pleje- og ældreboliger og lokalcenter. Kontrakten med Forenede Care udløber den 31. august 2020. [adresse] har dog en option på at forlænge kontrakten med 2x24 måneder.

En evaluering fra juni 2019 viser, at [adresse] i hovedtræk ligger på niveau med kommunale plejehjem – jfr. Bilag 1.

Sundhed og Omsorg indstiller, at optionen benyttes.

### Indstilling

Det indstilles:

At 1) Kontrakten med Forenede Care om driften af [adresse] med tilhørende faciliteter forlænges i 2 år gældende fra 1. september 2020 til og med 31. august 2022.

At 2) Sundhed og Omsorg bemyndiges til om 2 år at tage stilling til en eventuel yderligere forlængelse i 2 år, fra 1. september 2022 til og med 31. august 2024.

### Sagens forløb

14-11-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 18-11-2019 Magistraten

Fremsendes til [adresse] med bemærkning, at Magistraten i mødet den 18. november 2019 anbefaler, at byrådet tiltræder Magistratsafdelingen for Sundhed og Omsorgs indstilling af 4. oktober 2019.

Preben Vestergaard og Olfert Hermansen tog forbehold.

Preben Vestergaard ønsker, at driften overgår til kommunen.

 27-11-2019 [adresse]
Fremsendes til Sundheds- og Omsorgsudvalget til behandling i henhold til beslutning i byrådets møde den 27. november 2019.
 15-01-2020 Sundheds- og Omsorgsudvalget

Gunhild Berg, Clavs Bech, Ritt Winther, Julius Jepsen og Karlo Holm kunne tiltræde indstillingen i overensstemmelse med Magistratens anbefaling med de bemærkninger, at:

* Kontrakten forlænges i to år, hvorefter byrådet igen skal tage stilling.
* Der skal i kommunens samarbejde med Bøgeskovhus være fokus på tættere dialog og gensidig læring inden for aktiviteter, elevområdet samt værdighed (f.eks. via læringsforløb forestået af Videnscenter for værdig ældreplejes rejsehold under Sundhedsstyrelsen, også kendt som ”Værdighedsrejseholdet”).
* Ældrerådet holdes løbende orienteret om samarbejdet.
* Sundhed og Omsorg løbende skal følge op på, om kontrakten overholdes.

Malthe Ravn kunne ikke tiltræde indstillingen med den begrundelse, at samarbejdet med Forenede Care ikke har givet konkret udbytte med hensyn til innovation, læring og inspiration.

Claus Skov var forhindret i at deltage i udvalgets behandling af sagen.

 22-01-2020 Aarhus Byråd

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 22. januar 2020 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 15. januar 2020.

Socialistisk Folkepartis byrådsgruppe kunne ikke tiltræde indstillingen.